stanford-oval/wikipedia huggingface dataset:
Oikeinkirjoituksen tarkistin

Tekstinkäsittelyohjelman AbiWordin oikeinkirjoituksen tarkistin.
Tietotekniikassa oikeinkirjoituksen tarkistin (joka tunnetaan myös nimillä oikeinkirjoituksen tarkistus, korjausluku, oikaisuluku tai oikoluku) on tietokoneohjelma tai ohjelman toiminto, joka tarkistaa dokumentin sanojen oikeinkirjoituksen. Oikeinkirjoituksen tarkistin voi olla erillinen tekstejä käsittelevä sovellusohjelma. Yleensä tarkistin on kuitenkin osa laajempaa sovellusta, esimerkiksi tekstinkäsittelyohjelmaa tai sähköpostiohjelmaa.
Oikeinkirjoituksen tarkistin toimii vertaamalla kutakin syötesanaa sanastoon. Jos sanaa ei löydy sanastosta, tarkistin merkitsee sen virheelliseksi ja voi ehdottaa korjauksia. Yksinkertainen korjausehdotusalgoritmi voi etsiä sanastosta syötesanaa muistuttavia sanoja editointietäisyyden perusteella.
Oikeinkirjoituksen tarkistin voi toimia kirjoituksen aikana ja ilmoittaa käyttäjälle virheestä esimerkiksi alleviivaamalla virheellisen sanan. Se voi myös tarkistaa käyttäjän pyynnöstä kokonaisen dokumentin tai sähköpostiviestin. Tekstinkäsittelyohjelmat tarjoavat yleensä molemmat vaihtoehdot.
Oikeinkirjoituksen tarkistimen sanasto on väistämättä aina epätäydellinen varsinkin erisnimien ja lyhenteiden osalta. Useimmissa tarkistimissa käyttäjä voi lisätä uusia sanoja sanastoon. Joihinkin tarkistimiin on saatavana myös eri alojen erikoissanastoja.
Eri kielten asettamat erilaiset vaatimukset

Eri kielet asettavat oikeinkirjoituksen tarkistimien ohjelmoijille hyvin eri tasoisia vaatimuksia, sillä se, kuinka paljon tarkistimen pitää sisältää tietoa, riippuu runsaasti kielen ominaisuuksista. Kielissä, joissa sanoilla ei ole paljon taivutusmuotoja eikä yhdyssanoja paljon ole, esim. englannissa, tarkistimen sisällöksi mahdollisesti riittää  pelkkä sanalista, mutta esimerkiksi suomen kielen kaltaisissa hyvin paljon sanoja taivuttavissa ja yhdistelevissä kielissä oikeinkirjoituksen tarkistimen tulee sisältää runsaasti tietoa kielen morfologiasta. Suomen kielen oikeinkirjoituksen tarkistimen täytyy tuntea esimerkiksi sija- ja persoonapäätteet, liitepartikkelit, possessiivisuffiksit sekä astevaihtelu. Yleispätevä sanaston toteutus voi perustua esimerkiksi äärellisiin automaatteihin.
Taivutustakin isompi haaste ovat yhdyssanat. Suomen kielen yhdyssananmuodostus on varsin vapaata, mutta kaikki yhdyssanat eivät ole semanttisesti järkeviä. Koska oikeinkirjoituksen tarkistimella ei ole yleensä tietoa semantiikasta, tarkistimen tekijä joutuu tasapainoilemaan vapaan ja rajoitetun yhdyssananmuodostuksen välillä. Liian vapaa toteutus voi hyväksyä ja ehdottaa outoja yhdyssanoja; liian rajoitettu toteutus puolestaan hylkää epätavalliset mutta kelvolliset yhdyssanat.
Kaupallisia suomen kielen oikeinkirjoituksen tarkistimia ovat kehittäneet muun muassa Lingsoft, Kielikone ja Lanser Data. Ilmaisia tarkistimia ovat muun muassa Soikko ja Voikko.
Historia

Ensimmäisen oikeinkirjoituksen tarkistimen kirjoitti Les Earnest Massachusetts Institute of Technologylla vuonna 1961. Earnest oli kehittänyt tekstintunnistusohjelmiston vuosina 1959–1963, ja näki tarpeelliseksi lisätä listan hyväksyttävistä sanoista.
Perustaessaan Stanfordin yliopistolla Tekoälylaboratoriota (SAIL) Earnest rekrytoi 1967 jatko-opiskelijoita kehittämään uuden oikeinkirjoitustarkistimen keräämäänsä 10 000 englannin kielen sanan sanalistaan perustuen. Vuonna 1971 jatko-opiskelija Ralph E. Gorinin kehittämä SPELL-ohjelma pystyi ehdottamaan vaihtoehtoja väärin kirjoitetuille sanoille. Ohjelmaa jaettiin ARPAnetissa muille PDP-10:n käyttäjille.
Muita varhaisia kehittäjiä olivat Brownin kielitieteen professori Henry Kucera, joka kehitti ensimmäisen oikeinkirjoituksen tarkistimen DEC:in VAX-koneille 1982. Hän perusti International Spell Check -yrityksen, jonka tarkistinta käyttivät WordStar ja Microsoft Word.
IBM:lle ensimmäisen oikeinkirjoituksen tarkistimen kehittivät Georgetownin yliopiston tutkijat.
Myös mikrotietokoneille oikeinkirjoituksen tarkistimia oli viimeistään 1980, kuten Commodore PETin WordPro 3:lle tarkoitettu WordCheck.
Historia > Avoimen lähdekoodin ohjelmissa

Unixissa yleisesti käytetty ispell-ohjelma perustuu R. E. Gorinin ohjelmaan. Sen muunsi C-kielelle MIT:n Pace Willisson. Tämänkaltaiset oikeinkirjoituksen tarkistimet perustuvat sanalistoihin ja päätteisiin (affix) ja toimivat hyvin indoeurooppalaisille kielille.
Ispellista on eräitä klooneja, joten GNU-projektin GNU Aspell. Aspellin pääasiallinen parannus on, että se pystyy tarkemmin ehdottamaan oikeita vaihtoehtoja väärin kirjoitetuille englannin sanoille.
Johtuen perinteisten oikeinkirjoituksen tarkistimien kyvyttömyydestä tarkistaa monimutkaisesti taipuvien kielten sanoja, kehitti unkarilainen László Németh Hunspell-ohjelman, joka perustuu morfologiseen analyysiin ja tukee agglutinoivia kieliä ja monimutkaisia yhdyssanoja. Hunspell käyttää myös Unicodea sanastoissaan.
Hunspell otettiin käyttöön OpenOffice.orgissa versiossa 2.0.2 aiemmin MySpellin sijaan.
Hunspell on myös lisätty Mac OS X Snow Leopard -käyttöjärjestelmään nimellä AppleSpell.
Tämä on yleisesti tuettu Mac OS X:n ohjelmissa. Tosin eräät ohjelmistot kuten Microsoft Word toteuttavat oman oikeinkirjoituksen tarkistimensa.
Enchant on toinen yleinen oikeinkirjoituksen tarkistin, joka on lähtöisin AbiWord-ohjelmasta. Sen tavoitteena on yhdistää yhden rajapinnan alle eri kieliä tukevia ohjelmia kuten Aspell, Hunspell, Nuspell, Hspell (heprea), Voikko (suomi), Zemberek (turkki) ja AppleSpell.
Olhavan rintama

| --- | --- |
 Puna-armeijan rintamat toisessa maailmansodassa 
Baltian rintamat: 
Baltian rintama: 
1. Baltian rintama: 
2. Baltian rintama: 
3. Baltian rintama: 
Brjanskin rintama: 
Luoteisrintama: 
Orjolin rintama : 
Valko-Venäjän rintamat: 
Valko-Venäjän rintama: 
1. Valko-Venäjän rintama: 
2. Valko-Venäjän rintama: 
3. Valko-Venäjän rintama: 
Keskustan rintama: 
Kurskin rintama: 
Lännen rintama : 
Ukrainan rintamat: 
1. Ukrainan rintama: 
2. Ukrainan rintama: 
3. Ukrainan rintama: 
4. Ukrainan rintama: 
Arorintama: 
Etelän rintama: 
Lounaan rintama: 
Voronežin rintama: 
Reservirintama : 
Kaukoidän rintamat: 
Kaukoidän rintama: 
1. Kaukoidän rintama: 
2. Kaukoidän rintama: 
Transbaikalin rintama : 
Moskovan rintamat: 
Moskovan puolustuslinja: 
Moskovan reservirintama: 
Možaiskin puolustuslinja: 
Kalininin rintama: 
Reservirintama : 
Pohjoiset rintamat: 
Karjalan rintama: 
Leningradin rintama: 
Pohjoinen rintama: 
Olhavan rintama : 
Kaukasuksen rintamat: 
Kaukasuksen rintama: 
Pohjois-Kaukasuksen rintama: 
Transkaukasian rintama: 
Krimin rintama : 
Stalingradin rintamat: 
Donin rintama: 
Kaakon rintama: 
Stalingradin rintama: 
Olhavan rintama oli puna-armeijan toisen maailmansodan rintama, joka muodostettiin 17. joulukuuta 1941 osasta Leningradin rintaman joukkoja. Rintama uudelleenorganisoitiin 23. huhtikuuta 1942 Olhavan operaatioryhmäksi, mutta nimettiin uudelleen Olhavan rintamaksi 8. kesäkuuta 1942. Se hajotettiin 15. helmikuuta 1944.
Olhavan rintama osallistui yritykseen Leningradin piirityksen murtamiseen tammikuussa 1942, mikä epäonnistui ja aiheutti puna-armeijalle lähes kokonaisen armeijan tappiot. Syksyllä Olhavan rintaman onnistui raskaiden tappioiden jälkeen työntää saksalaiset pois lähes kokonaan Laatokan rannalta. Olhavan rintama aloitti lokakuussa 1942 valmistelut uuteen hyökkäyksen saksalaisten Leningradin ympäristön asemia vastaan ja 12. tammikuuta alkaneen offensiivin onnistui työntää saksalaiset kokonaan pois Laatokalta teknisesti päättäen Leningradin piirityksen.
Komentajat

17. joulukuuta 1941 – 23. huhtikuuta 1942 sekä 6. kesäkuuta – 15. helmikuuta 1944: kenraali Kirill Meretskov
Teemu Metso

| Teemu Metso> Henkilötiedot |
| --- | --- |
Syntynyt: 23. elokuuta 1985 (ikä 39) Oulu, Suomi
Kansalaisuus:   Suomi
Jääkiekkoilija
Lempinimi:  Teme
Pelipaikka:  puolustaja
Maila:  vasen
Pituus:  183 cm
Paino:  80 kg
Pelaajaura
Pääsarjaura:  2010–2011
Seurat:  Hokki (Mestis) Jukurit (Mestis) Kiekko-Laser (Mestis)   Kärpät (SML)   Asplöven HC (Ruotsi I/Allsv.) Kiruna IF (Ruotsi I)
Teemu Metso (s. 23. elokuuta 1985 Oulu) on suomalainen entinen jääkiekkopuolustaja. Hän oli kahden suunnan puolustaja, jonka vahvuuksiin kuului laukaus, ylivoimapelaaminen ja johtajuus. Metso pelasi kaudella 2010–2011 Oulun Kärpissä 14 SM-liigaottelua tehden yhden syöttöpisteen ja keräten kymmenen jäähyminuuttia. Suurimman osan urastaan hän pelasi kuitenkin Mestiksessä ja Ruotsin alemmissa sarjoissa.
Ura

Metso oli Oulun Kärppien kasvatti. Hän teki lokakuussa 2005 kaksivuotisen sopimuksen heidän SM-liigajoukkueensa kanssa. Metso ei kuitenkaan tehnyt sopimuksensa aikana liigadebyyttiään. Kauden 2005–2006 hän pelasi kokonaan A-nuorissa, jotka voittivat SM-hopeaa keväällä 2006. Kauden 2006–2007 Metso puolestaan pelasi Mestistä Kajaanin Hokissa. Hän siirtyi joukkueeseen syyskuussa 2006 aluksi toistaiseksi voimassa olevalla sopimuksella. Metso pelasi joukkueessa kauden loppuun ja teki runkosarjan 42 ottelussa tehot 0+4=4. Hän voitti Mestiksen-mestaruuden keväällä 2007.
Kesäkuussa 2007 Metso teki sopimuksen Mikkelin Jukureiden kanssa. Hän voitti kauden 2007–2008 päätteeksi Mestis-pronssia ja teki jatkosopimuksen joukkueen kanssa huhtikuussa 2008. Kausi 2008–2009 oli Metsolle kolmas Mestiksessä, mutta hän teki ensimmäisen Mestis-maalinsa vasta silloin. Metsolla oli ennen Mestis-uransa avausmaalia takanaan 83 runkosarja- ja 16 playoff-ottelua. Hänen avausmaalinsa jäi kuitenkin kauden ainoaksi ja runkosarjassa syntyivät yhteensä tehot 1+5=6. Metson tehomerkintä +10 oli Jukureiden paras. Huhtikuussa 2009 hän teki taas vuoden mittaisen jatkosopimuksen Jukureiden kanssa. Vaikka Metso pelasi kaudella 2009–2010 vain 25 runkosarjaottelua, hän teki yhden kauden piste-ennätyksensä tehoilla 5+5=10.
Kaudeksi 2010–2011 Metso palasi Ouluun ja siirtyi Mestiksen nousijajoukkue Kiekko-Laserin riveihin. Hän nousi joukkueen varakapteeniksi. Metso teki SM-liigadebyyttinsä 23. syyskuuta 2010 Pelicansia vastaan. Hän keräsi debyyttiottelussaan kaksi jäähyminuuttia ja sai jääaikaa 13.47 minuuttia. Yhteensä Metso pelasi Kärpissä 14 runkosarjaottelua tehden yhden syöttöpisteen.
Metso teki keväällä 2011 vuoden sopimuksen Ruotsin I-divisioonassa pelanneen Asplöven HC:n kanssa. Joukkue ei noussut Kvalserienin päätteeksi HockeyAllsvenskaniin, mutta sai sarjapaikan kaudeksi 2013–2014, kun Borås HC joutui väistymään sarjasta taloudellisista syistä. Metso jatkoi joukkueessa myös Allsvenskanissa, mutta hänellä oli vaikeuksia saada peliaikaa. Asplöven myikin hänet tammikuussa 2013 sarjatasoa alemmas I-divisioonan Kiruna IF:ään. Saman vuoden elokuussa Metso kertoi Twitterissä lopettavansa pelaajauransa 27-vuotiaana.
Teemu Mäntysaari

| Teemu Mäntysaari |
| --- | --- |

Henkilötiedot
Syntynyt: 7. tammikuuta 1987 (ikä 37)
Ammatti:  muusikko
Muusikko
Aktiivisena:  2004–
Tyylilajit:  melodinen death metal
Soittimet:  kitara
Yhtyeet:  Wintersun, Imperanon, Megadeth, Run for Cover, Smackbound
Levy-yhtiöt:  Nuclear Blast
Aiheesta muualla
Kotisivut
  [ Muokkaa Wikidatassa ] [ ohje ]  
Teemu Mäntysaari (s. 1987 Tampere) on suomalainen kitaristi. Mäntysaari on soittanut vuodesta 2005 lähtien metallimusiikkiyhtye Wintersunissa. Hän soitti kitaraa myös Imperanon-yhtyeessä, joka on sittemmin lopettanut toimintansa. Mäntysaari aloitti kitaransoiton 13-vuotiaana. Hän on tähän mennessä kirjoittanut monta julkaisematonta kappaletta Imperanonille ja osallistunut Wintersunin jo ilmestyneen Time I -albumin äänityksiin. Hän on myös yksi Smackbound-yhtyeen perustajajäsenistä. Syksyllä 2023 Mäntysaari soitti Megadethin kiertueella Kiko Loureiron tilalla. Marraskuussa 2023 Megadethin Dave Mustaine ilmoitti, että yhtye jatkaa Mäntysaaren kanssa.
Mäntysaari on myös opettaja. Hän on kotoisin Pälkäneeltä.
Diskografia > Wintersun

Time I (2012)
The Forest Seasons (2017)
Time II (2024)
The Voice (Yhdysvallat) (9. tuotantokausi)

| The Voice 9>  tuotantokausi |
| --- | --- |
Tyyli:  Tosi-tv
Kestoaika:  60-120 min
Pääosissa:  Juontajat: Carson Daly Tuomarit: Adam Levine Gwen Stefani Pharrell Williams Blake Shelton
Alkuperämaa:  Yhdysvallat
Alkuperäiskieli:  englanti
Verkko:   NBC
Esitetty:  21. syyskuuta 2015 – 15. joulukuuta 2015
Jaksoja:  27
The Voicen yhdeksäs tuotantokausi esitettiin Yhdysvalloissa NBC-kanavalla 21. syyskuuta – 15. joulukuuta 2015. Ohjelman tuomareina toimivat Adam Levine, Gwen Stefani, Blake Shelton, Pharrell Williams ja Carson Daly.
Kilpailun voittajaksi selviytyi 22-vuotias Jordan Smith. Hän sai palkinnoksi levytyssopimuksen Universal Republic Recordsin kanssa. Smithin mentorina kilpailussa toimi Adam Levine.
Olen sulhoa etsimässä

| Olen sulhoa etsimässä> Pretty Ladies |
| --- | --- |

Ohjaaja:  Monta Bell
Käsikirjoittaja:  Alice D. G. Miller
Perustuu:  Adela Rogers St. Johnsin tarinaan Välitekstit: Joseph Farnham
Tuottaja:  Monta Bell
Kuvaaja:  Ira H. Morgan (käännä suomeksi)
Tuotantosuunnittelija:  James Basevi
Pääosat:  ZaSu Pitts Tom Moore Ann Pennington Lilyan Tashman
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   15. heinäkuuta 1925  4. lokakuuta 1926
Kesto:  74 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Olen sulhoa etsimässä (engl. Pretty Ladies) on Monta Bellin ohjaama yhdysvaltalainen mykkä draamakomediaelokuva, joka sai ensi-iltansa vuonna 1925. Elokuvan pääosia näyttelevät ZaSu Pitts, Tom Moore, Ann Pennington ja Lilyan Tashman. Olen sulhoa etsimässä on fiktiivinen tarina, joka sijoittuu Ziegfeld Follies -revyiden maailmaan. Elokuva kertoo Broadway-tanssija ja komedienne Maggie Keenanista (Pitts), jonka aviomies jättää hänet lähdettyään erään show’ssa esiintyvän kaunottaren matkaan.
Olen sulhoa etsimässä käsikirjoituksen laati Alice D. G. Miller Adela Rogers St. Johnsin tarinan pohjalta. Joseph Farnham laati elokuvan välitekstit. Metro-Goldwyn-Mayer – silloinen Metro-Goldwyn Pictures Corporation – tuotti ja jakeli elokuvan. Olen sulhoa etsimässä kuvattiin MGM:n studioilla Kalifornian Culver Cityssä. Elokuva sai ensi-iltansa Yhdysvalloissa New Yorkissa 15. heinäkuuta vuonna 1925; maanlaajuinen ensi-ilta oli 6. syyskuuta. Suomessa elokuva julkaistiin 4. lokakuuta vuonna 1926.
Olen sulhoa etsimässä on Joan Crawfordin ainoa elokuva, jonka teksteissä mainitaan hänet oikealla nimellään Lucille LeSueur. Elokuva on Crawfordin ohella myös Myrna Loyn ensimmäisiä elokuvaesiintymisiä; Loykin mainitaan oikealla Myrna Williams -nimellään.
Olen sulhoa etsimässä -elokuvassa oli alun perin värillisiä, Technicolor-menetelmällä tehtyjä kohtauksia. Tällaista kopiota ei elokuvasta kuitenkaan tiedetä säilyneen.
Näyttelijät

| 0 | 1 | 2 |
| --- | --- | --- |
|  ZaSu Pitts  | … |  Maggie Keenan   |
|  Tom Moore  | … |  Al Cassidy   |
|  Ann Pennington  | … |  Omana itsenään   |
|  Lilyan Tashman  | … |  Selma Larson   |
|  Bernard Randall  | … |  Aaron Savage   |
|  Helena D’Algy  | … |  Adrienne   |
|  Conrad Nagel  | … |  Maggien unelmamies   |
|  Norma Shearer  | … |  Frances White   |
|  George K. Arthur  | … |  Roger Van Horn   |
|  Joan Crawford  | … |  Showtyttö Bobby (nimellä Lucille LeSueur)   |
|  Myrna Loy  | … |  Ziegfeld-tyttö (nimellä Myrna Williams)   |
|  Dorothy Seastrom  | … |  Diamond Tights   |
|  Gwen Lee  | … |  Fay   |
Aiheesta muualla

Olen sulhoa etsimässä Internet Movie Databasessa (englanniksi)
Olen sulhoa etsimässä Elonet.
Olen sulhoa etsimässä AllMoviessa. (englanniksi)
Olen sulhoa etsimässä TCM Movie Databasessa (englanniksi)
Nissan Murano

| Nissan Murano |
| --- | --- |
 Nissan Murano vuodelta 2015
Valmistustiedot
Valmistusmaa:   Yhdysvallat  Venäjä  Kiina
Valmistaja:  Nissan
Valmistusvuodet:  2002–
Korimalli:  4-ovinen katumaasturi (2002-) 2-ovinen coupe (2011–2014)
Luokka:  J-segmentti
Vetotapa:  etuveto takaveto
Nissan Murano CrossCabriolet vuodelta 2011
Nissan Murano on japanilaisen Nissanin mallivuodesta 2003 lähtien valmistama hyvin varusteltu katumaasturi. Nissanin mallistossa auto sijoittuu Pathfinderin alapuolelle ja on merkin kallein SUV-malli. Kooltaan autot ovat suurin piirtein samankokoisia. Auto tuli Yhdysvalloissa markkinoille vuonna 2003 ja Euroopassa vuonna 2004.
Malli on suunniteltu Kaliforniassa (Nissan Design America), ja se on kilpailijoihinsa nähden varsin rohkeasti muotoiltu. Myös sisusta ja kojelauta ovat urheilullisesti muotoiltuja. Mallissa käytetään samaa FF-L-pohjalevyä (Front-engine, Front-drive, Large), johon perustuvat myös Nissan Maxima ja Altima.
Sukupolvet

Ensimmäinen sukupolvi
(2002–2007)
Toinen sukupolvi
(2008–2014)
Kolmas sukupolvi
(2014–)
Wikimedia Commonsissa on kuvia tai muita tiedostoja aiheesta .
The Mothers of Invention

The Mothers of Invention oli rock-yhtye, jonka musiikillisena johtajana toimi vuoteen 1975 saakka Frank Zappa. Zappan johtama yhtye aloitti vuonna 1964 ja ensimmäinen albumi, haastavan rockin perusteoksena pidetty Freak Out! ilmestyi kesäkuussa 1966. The Mothers of Invention oli yksi merkittävimmistä psykedeelisen rockin ja progressiivisen rockin edustajista. Vuonna 1975 Frank Zappa lähti yhtyeestä ja The Mothers of Invention jatkoi uraa ilman johtajaa tehden vielä kolme levyä.
Diskografia

Freak Out! (1966)
Absolutely Free (1967)
We're Only in It for the Money (1968)
Cruising with Ruben & the Jets (1968)
Uncle Meat (1969)
Burnt Weeny Sandwich (1970)
Weasels Ripped My Flesh (1970)
Fillmore East - June 1971 (1971)
Just Another Band From L.A. (1972)
Over-Nite Sensation (1973)
Roxy & Elsewhere (1974)
One Size Fits All (1975)
The Grandmothers (1980), ilman Frank Zappaa
Playground Psychotics (1992)
Ahead Of Their Time (1993)
Teenage Dream

Teenage Dream tai Teenage Dreams voi tarkoittaa ainakin seuraavia:
Musiikissa > Albumit

Teenage Dream, IQU:n remix-albumi vuodelta 2000
Teenage Dream, Katy Perryn albumi vuodelta 2010
Teenage Dream, T. Rexin vuoden 1987 albumi
Teenage Dream, Thrilled Skinnyn vuoden 1990 EP-levy, mukana samanniminen kappale
Teenage Dreams, vuoden 2005 albumi Daniel O'Donnellilta
Musiikissa > Kappaleet

”Teenage Dream”, singlekappale Marc Bolanin & T. Rexin vuoden 1974 albumilta Zinc Alloy and the Hidden Riders of Tomorrow
”Teenage Dream”, Katy Perryn singlenäkin julkaistu kappale samannimiseltä albumilta
”Teenage Dream”, Deenin kappale, julkaistiin singlenä 1995
”Teenage Dream”, Terry Denen kappale, julkaistiin ”Come and Get It” -singlen B-puolella
”Teenage Dream”, Mr. Childrenin kappale vuoden 1992 albumilta Kind of Love
”Teenage Dream”, Marty Robbinsin kappale
”Teenage Dream”, The Rubettesin kappale vuoden 1974 albumilta Wear It's At
”Teenage Dreams”, Dave Sampsonin & the Huntersin kappale
”Teenage Dream”, Seikima-II:n kappale vuoden 1994 albumilta Ponk!!
”Teenage Dream”, Urusei Yatsura -yhtyeen kappale vuoden 1995 albumilta All Hail Urusei Yatsura
Muuta

Teenage Dream, Paul Lynchin ohjaaman vuoden 1986 Tahto-elokuvan (engl. Flying) videolevitysnimi.
The Voice (Yhdysvallat) (5. tuotantokausi)

| The Voice 5>  tuotantokausi |
| --- | --- |
Tyyli:  Tosi-tv
Kestoaika:  60-120 min
Pääosissa:  Juontajat: Carson Daly Tuomarit: Adam Levine Christina Aguilera CeeLo Green Blake Shelton
Alkuperämaa:  Yhdysvallat
Alkuperäiskieli:  englanti
Verkko:   NBC
Esitetty:  23. syyskuuta 2013 – 17. joulukuuta 2013
Jaksoja:  27
The Voicen viides tuotantokausi esitettiin Yhdysvalloissa NBC-kanavalla 23. syyskuuta – 17. joulukuuta 2013. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly.
Kilpailun voittajaksi selviytyi 28-vuotias Tessanne Chin. Hän sai palkinnoksi levytyssopimuksen Universal Republic Recordsin kanssa. Chinin mentorina kilpailussa toimi Adam Levine. [lähde? ]
The Voice (Yhdysvallat) (6. tuotantokausi)

| The Voice 6>  tuotantokausi |
| --- | --- |
Tyyli:  Tosi-tv
Kestoaika:  60-120 min
Pääosissa:  Juontajat: Carson Daly Tuomarit: Adam Levine Shakira Usher Blake Shelton
Alkuperämaa:  Yhdysvallat
Alkuperäiskieli:  englanti
Verkko:   NBC
Esitetty:  24. helmikuuta 2014 – 20. toukokuuta 2014
Jaksoja:  29
The Voicen kuudes tuotantokausi esitettiin Yhdysvalloissa NBC-kanavalla 24. helmikuuta – 20. toukokuuta 2014. Ohjelman tuomareina toimivat Adam Levine, Shakira, Usher, Blake Shelton ja Carson Daly.
Kilpailun voittajaksi selviytyi 37-vuotias Josh Kaufman. Hän sai palkinnoksi levytyssopimuksen Universal Republic Recordsin kanssa. Kaufmanin mentorina kilpailussa toimi Usher. [lähde? ]
Once Upon a Rhyme

| Once Upon a Rhyme David Allan Coe |
| --- | --- | --- |

Studioalbumin tiedot
 Äänitetty : 1975 Columbia Studio in Nashville
 Julkaistu: kesäkuussa 1975
 Formaatti: LP
 Tuottaja(t): Billy Sherrill, Ron Bledsoe
 Tyylilaji: outlaw country, country
 Kesto: 33.17
 Levy-yhtiö: Columbia
David Allan Coen muut julkaisut
| The Mysterious Rhinestone Cowboy 1974 | Once Upon a Rhyme 1975 | Longhaired Redneck 1976 |
Once Upon a Rhyme on David Allan Coen neljäs levy vuodelta 1975.
Kappaleet > A-puoli

Would You Lay With Me (In A Field Of Stone) – 2.35 (säv. David Allan Coe)
Jody Like A Melody – 3.03 (säv. Coe, Jimmy Lewis Howard)
Loneliness In Ruby's Eyes – 3.02 (säv. Coe)
Would You Be My Lady – 2.44 (säv. Coe)
Sweet Vibrations (Some Folks Call It Love) – 3.01 (säv. Coe, Debbie Cole)
Kappaleet > B-puoli

Another Pretty Country Song – 3.18 (säv. Coe, Oris R. Clark)
Piece Of Wood And Steel – 3.59 (säv. Richard Dobson)
Fraulein – 2.39 (säv. Lawton Williams)
Shine It On – 2.57 (säv. Tom Jans, Jeff Barry)
You Never Even Call Me By My Name – 5.12 (säv. Steve Goodman, John Prine)
Kokoonpano

David Allan Coe – laulu
The Nashville Edition – laulu
The Jordanaires – laulu
Billy Sanford – kitara
John Christopher – kitara
Tommy Allsup – kitara
Reggie Young – kitara
Pete Drake – steel guitar, dobro
Mike Leech – basso
Henry Strzelecki – basso
Ted Reynolds – basso
Kenny Malone – rummut
Ralph Gallant – rummut
Buster Phillips – rummut
Hargus "Pig" Robbins – piano
Ron Oates – piano
Buddy Spicher – viulu, mandoliini
Charlie McCoy – huuliharppu, vibrafoni
The Nashville String Machine – jouset
Arviot

Allmusic:
The Voice (Yhdysvallat) (2. tuotantokausi)

| The Voice 2>  tuotantokausi |
| --- | --- |
Tyyli:  Tosi-tv
Kestoaika:  60-120 min
Pääosissa:  Juontajat: Carson Daly Tuomarit: Adam Levine Christina Aguilera CeeLo Green Blake Shelton
Alkuperämaa:  Yhdysvallat
Alkuperäiskieli:  englanti
Verkko:   NBC
Esitetty:  5. helmikuuta 2012 – 8. toukokuuta 2012
Jaksoja:  21
The Voicen toinen tuotantokausi esitettiin Yhdysvalloissa NBC-kanavalla 5. helmikuuta – 8. toukokuuta 2012. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly (vain kaksi ensimmäistä jaksoa).
Kilpailun voittajaksi selviytyi 33-vuotias Jermaine Paul. Hän sai palkinnoksi levytyssopimuksen Universal Republic Recordsin kanssa. Paulin mentorina kilpailussa toimi Blake Shelton.
Team Tour 2011

Mäkihypyn Team Tour vuonna 2011 käytiin 29. tammikuuta – 6. helmikuuta 2011 Saksassa. Tapahtuma oli Kansainvälisen hiihtoliiton järjestämä. Kilpailut käytiin Willingenissä 29.–30.1., Klingenthalissa 2.2. ja lopuksi Oberstdorfin lentomäessä 5.–6.2.2011. Kaikissa käytiin henkilökohtainen kilpailu ja lisäksi Willingissä ensimmäisenä kilpailuna ja Oberstdorfissa viimeisenä kilpailuna joukkuekilpailu. Vuoden 2011 Team tourin voittaja oli Itävalta. Suomen sijoitus kokonaistuloksissa oli viides.
Oliivivahanokka

| Oliivivahanokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Oliivivahanokat Coccopygia
Laji::  quartinia
Kaksiosainen nimi
 Coccopygia quartinia  Bonaparte, 1850 
Synonyymit
 Estrilda quartinia 
Katso myös
   Oliivivahanokka Wikispeciesissä   Oliivivahanokka Commonsissa 
Infobox OKNimi-testi OKIUCN-testi OK: 
Oliivivahanokka (Coccopygia quartinia) on loistopeippojen heimoon kuuluva varpuslintu. Sitä pidetään usein samana lajina vihervahanokan kanssa.